CELEX: 32017D2353
Language: lv
Date: 2017-12-14 00:00:00
Title: Komisijas Īstenošanas lēmums (ES) 2017/2353 (2017. gada 14. decembris), ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū no Calanus finmarchicus iegūtu eļļu (izziņots ar dokumenta numuru C(2017) 8426)

16.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 336/45
            
         KOMISIJAS ĪSTENOŠANAS LĒMUMS (ES) 2017/2353
   (2017. gada 14. decembris),
   ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj laist tirgū no Calanus finmarchicus iegūtu eļļu
   
      
         (izziņots ar dokumenta numuru C(2017) 8426)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               2011. gada 31. janvārī Norvēģijas uzņēmums Calanus AS Apvienotās Karalistes kompetentajai iestādei iesniedza pieprasījumu, kurā lūdza atļaut laist Savienības tirgū eļļu, kas iegūta no Norvēģijas Ekonomikas zonā un zvejas zonā ap Jana Majena salu nozvejota vēžveidīgā (jūras zooplanktona) Calanus finmarchicus un uzskatāma par jaunu pārtikas produktu sastāvdaļu Regulas (EK) Nr. 258/97 1. panta 2. punkta e) apakšpunkta nozīmē.
            
         
               (2)
            
            
               2016. gada 21. oktobrī Apvienotās Karalistes kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka Calanus finmarchicus eļļa atbilst kritērijiem, kas attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.
            
         
               (3)
            
            
               2016. gada 8. novembrī Komisija sākotnējo novērtējuma ziņojumu pārsūtīja pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus, jo īpaši saistībā ar nepietiekamu informāciju par ražošanas procesu, stabilitāti uzglabāšanā un toksikoloģiskajiem datiem. Pieteikuma iesniedzēja sniegtie papildu skaidrojumi mazināja dalībvalstu un Komisijas bažas.
            
         
               (5)
            
            
               Eiropas Parlamenta un Padomes Direktīvā 2002/46/EK (2) ir noteiktas uztura bagātinātājiem piemērojamās prasības. No Calanus finmarchicus iegūtas eļļas lietošana būtu jāatļauj, neskarot minētās direktīvas prasības.
            
         
               (6)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Direktīvas 2002/46/EK noteikumus, no Calanus finmarchicus iegūtu eļļu, kuras specifikācija dota šā lēmuma I pielikumā, var laist Savienības tirgū kā jaunu pārtikas produktu sastāvdaļu, to lietojot uztura bagātinātājos tādās maksimālajās devās, kādas noteiktas šā lēmuma II pielikumā.
   2. pants
   Ar šo lēmumu atļautās no Calanus finmarchicus iegūtās eļļas nosaukums pārtikas produktu marķējumā ir “no vēžveidīgajiem (Calanus finmarchicus) iegūta eļļa”.
   3. pants
   Šis lēmums ir adresēts uzņēmumam Calanus AS, Stakkevollv. 65, P.O. Box 2489, 9272 Tromsø, Norvēģijā.
   
      Briselē, 2017. gada 14. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
   
      I PIELIKUMS
      
         NO CALANUS FINMARCHICUS IEGŪTAS EĻĻAS SPECIFIKĀCIJA
      
      
         Apraksts. Jaunais pārtikas produkts ir no vēžveidīgā (jūras zooplanktona) Calanus finmarchicus iegūta, nedaudz viskoza rubīnkrāsas eļļa ar vieglu jūras velšu aromātu. Tā sastāv galvenokārt no vaska esteriem (> 85 %) ar nelielu triglicerīdu un citu neitrālu lipīdu daudzumu.
      
         Specifikācija
      
      
                  Parametrs
               
               
                  Specifikācijas vērtības
               
            
                  Ūdens
               
               
                  < 1 %
               
            
                  Vaska esteri
               
               
                  > 85 %
               
            
                  Kopējais taukskābju daudzums
               
               
                  > 46 %
               
            
                  Eikozapentaēnskābe (EPA)
               
               
                  > 3 %
               
            
                  Dokozaheksaēnskābe (DHA)
               
               
                  > 4 %
               
            
                  Kopējais alifātisko spirtu daudzums
               
               
                  > 28 %
               
            
                  C20:1 n-9 alifātiskais spirts
               
               
                  > 9 %
               
            
                  C22:1 n-11 alifātiskais spirts
               
               
                  > 12 %
               
            
                  Transtaukskābes
               
               
                  < 1 %
               
            
                  Astaksantīna esteri
               
               
                  < 0,1 %
               
            
                  Peroksīda skaitlis
               
               
                  < 3 meq O2/kg
               
            
   
      II PIELIKUMS
      
         NO CALANUS FINMARCHICUS IEGŪTAS EĻĻAS ATĻAUTIE LIETOJUMI
      
      
                  Pārtikas kategorija
               
               
                  Maksimālais daudzums
               
            
                  Direktīvā 2002/46/EK definētie uztura bagātinātāji
               
               
                  2,3 g dienā